حذرو مسؤولين فمجموعة من الولايات فميريكان السكان من عبوات كتوصلهم من الشينوا ومن مصادر مجهولة، فيها بذور كحلة غريبة. وتقارير إعلامية كشفات أن 40 فعدد من الولايات واحد وصلوهم هذ العبوات فطرود بريدية مكتوبة بالشينوية، وتحديدا من مدن بحال واشنطن ويوتا وتكساس وأريزونا. وزارة الزراعة بدورها حذرات من هذ الطرود لا يقيسوها الناس، حيت تقدر تكون نباتات مسمومة تضر البهايم. Public Asked To Report Receipt of any Unsolicited Packages of Seeds. Learn more: pic.twitter.com/ZzNaO2ZaYz — VDACS July 24, 2020 مواطنة أمريكية سميتها لوري كولي، كتعيش في يوتا، قالت أنها “لقات جوج عبوات صغار فبريدها، مكتوبة باللغة الشينوية، وكانت متحمسة باش تحلها لا تكون فيها مجوهرات، لكنها لقات غير الحبوب..” وقالت كولي، فتدوينة ليها على تويتر، أنها مافهماتش علاش وصلوها هذ الحبوب، واعتقدات أنهم وصلوها بالخطأ، لكن حتى تفاجآت بللي بزاف دالناس وقع ليهم نفس البلان.. We have received reports of people receiving seeds from China that they did not order. If you receive them – don't plant them. Report to at pic.twitter.com/Y4yAKv5bk7 — WA St Dept of Agr July 24, 2020 ووزارة الزراعة فتحات تحقيق فهذشي، باش تعرف منين جاو هذ البذور. وبدورها حذرات السلطات، فولاية فرجينيا، من كون هذ الحبوب يمكن تضر ببيئة المنطقة وتخرج على المحاصيل. 
ميريكانيين فگاع الولايات توصلو بيها.. ووزارة الزراعة كتحذر عنداك تكون مسمومة.. نايضة فميريكان بسبب حبوب زراعية جاو من الشينوا ومامعروفش المصدر ديالها